اسلام آباد (آن لائن) پاکستان اٹی کورونا دَین نا کیس تا ودنگ نا چرجوئی برجاءِ و ملک اٹ پین پوسکن ءُ کیس رپورٹ مننگ آن پد کچ 2 ہزار 79 اسکان سر مسنے وخت اس کہ دا وخت اسکان دا جہانی دَین آن 28 بندغ زوال مسنو‘ ایہن تو 26 فروری آ دا دَین انا اولیکو کیس پاکستان اٹ رپورٹ مسوسس و 29 فروری اسکان دا کیسک بیرہ 4 ئسر ولے مارچ انا تُو اٹ دا کیس تے ٹی بھاز ترندی بس و ہچ مف 2 ہزار بندغ بیرہ مارچ انا تُو اٹ دا دَین آن زہمی مسر‘ داڑ اسکان آخا بلکہ 18 مارچ آ دا دَین آن پاکستان اٹ اولیکو بندغ زوال مس و 31 مارچ اسکان دا کچ 26 اسکان سرمسنے۔
